Vi er ikke helt enige herhjemme... Jeg er fuldstændig vild med Schæfere og når min elskede tøs, Schæfertæve på 6½ år ikke kan mere (det går desværre derhen af p.gr.a. alle hendes skavanker   ) skal vi ha' en hund mere. Vi har også en Schæferhan, langhåret på 1 år. Jeg elsker de hunde  Men, men, min kæreste vil hellere ha' en labrador... jeg kan bare ikke lige forestille mig det... måske fordi en rigtig hund i mit hoved bare er en Schæfer... Min kæreste er også glad for vores hunde, men vil ikke ha' en Schæfer igen. Han syn's de er for.. ved ikke hvordan jeg skal forklare det. FOR vagtsomme måske. Ved det mindste er de klar til at passe på teritoriet og de gør en hel del. Og så vores hanhund, han er en smule voldsom, han er en kæmpe hund og meget glad  Og så er der det med pelsen... en langhåret Schæfer har virkelig meget pels, han fælder og der kan sidde enorme mængder mudder og sand i den pels... Jeg kan godt forestille mig, at en labrador er en dejlig hund, sådan lidt mere afdæmpet, men alligevel en brugshund. Men, jeg kender den ikke rigtig... Hvordan er en labrador? Kan den holde vagt? Vi skal ha' en familiehund, men som også kan passe på os og huset. M.h.t. pelsen, ville det være ideelt med en helt korthåret, som f.eks. boxer. En boxer ser skøn ud, syn's jeg, men har fået det indtryk, at den er svær at opdrage og ikke holder vagt. Men, hvis nogle af jer har en boxer, må I meget gerne be/afkræfte det... Rottweiler er en smuk hund, men måske for barsk i forhold til Schæfer, ved det ikke? Hvordan er en weimaraner? Broholmer? Måske er den helt ideelle hund én jeg slet ikke har nævnt. Kom endelig med det, så vi kan nå at tænke det godt igennem, beslutte os og evt. komme på venteliste. Håber at høre fra jer om jeres erfaringer, gode/dårlige og viden om de forsk. racer. Måske er det slet ikke en raceren vi skal gå efter??? Det kan man godt tænke når de hunde jeg har haft (som barn og voksen) alle har været racerene med DKK stamtavle og de fleste har haft skavanker, mere eller mindre alvorlige. Og når man så ser naboens gadekryds løbende sund og rask omkring, 12 år gammel mens ens egen racerene kræ, der er halvt så gammel, er blevet fyldt med medicin de sidste 3 år mod hudlidelser og svær HD...
For at svare på et af dine spørgsmål, så kan du sagtens forvente at en labrador kan holde vagt for dig, men sjældent for huset. Alle de labber jeg har haft (og kendt) har været utroligt imødekommende og jeg tror ikke at nogen af mine vil forsvarre huset hvis vi ikke er hjemme. Jeg tror nærmere at de ville byde en indbrudstyv velkommen. MEN, hvis det kom til at forsvarre mig er jeg sikker på at mine hunde er de bedste vagthunde i verden. Det de reagerer på er utryghed hos deres flok, og hvis jeg blev rigtig bange f.eks. i forbindelse med et overfald/indbrud, så er jeg ikke et sekund i tvivl om at de nok skal reagere. Så om labben er en god vagthund kommer helt an på hvad man forventer. For mig er de perfekte. Omkring racerene eller gadekryds, så vil jeg jo til enhver tid anbefale en stambogsført hund. MEN, man må altså bare ikke tro at en stambog er en garanti for kvalitet. DET ER DEN IKKE. Stambogen er en indholdsfortegnelse, sådan at man selv har mulighed for at checke hvalpens afstamning inden købet. Men det er ikke en garanti for kvalitet. F.eks. omkring HD. Det hjælper ikke noget at der bliver avlet på 2 hunde som er fri for HD, hvis hovedparten af deres søskende har HD, for så er risikoen for at hvalpene får HD stadig stor, også selvom det er efter stambogsførte HD-frie hunde. Et eksempel: Hund nr. 1 har A-hofter og 7 søskende med A-hofter. Hund nr. 2 har A-hofter og 7 søskende med E-hofter. Når disse hunde får hvalpe, så vil der i begge annoncer stå "forældrene er stambogsførte og HD-frie" og hvis ikke man checker sådan noget, så tror man jo at begge hunde er lige gode. Så stambogen i sig selv er ingen garanti, men den er en uvurderlig chance for selv at undersøge hvalpens afstamning (halv- og helsøskende, forældres halv- og helsøskende osv. osv.) og dermed at øge chancen for at få en sund og rask hvalp. For du kan helt sikkert sagtens finde en supergod sund og rask hund uden stambog, det er bare et spil i lotteriet, fordi du ikke kan undersøge hundens afstamning.